Joomla

Joomla! on sisuhaldussüsteem sisu avaldamiseks veebis ja intranetis ning ühtlasi ka Model–view–controller (MVC) veebirakenduste raamistik.

Süsteem sisaldab muuhulgas puhverdamist süsteemi kiiruse parandamiseks, RSS-i uudisevooguside loomist, lehekülgede prinditavaid versioone, blogivaadet, küsitlusi, veebilehelt otsimist. Süsteem on mitmekeelsuse toega.

Süsteem on kirjutatud PHP skriptikeeles ja kasutab andmete salvestamiseks MySQL-i andmebaasisüsteemi. Joomla lõi lahku sisuhaldussüsteemist Mambo (CMS). Joomla on välja antud GNU litsentsi alusel. Joomla on vaba tarkvara.

 Ajalugu 
"Joomla!" projekt loodi Mambo projektist lahkulöömise tulemusena 17. augustil 2005. Arendajate meeskond lõi veebilehe OpenSourceMatters, et jagada infot kasutajatele, arendajatele, veebiehitajatele ja kogukonnale tervikuna. Projekti meeskonna juht Andrew Eddie, alias "MasterChief" kirjutas kogukonnale avaliku kirja,Andrew Eddie: "Mambo Open Source Development Team - Letter to the community" 17. august 2005 mis avaldati ka mamboserver.com avaliku foorumi teadaannete sektsioonis.

Sait opensourcematters.org kogus populaarsust ja esimese päevaga liitus sellega tuhandeid inimesi, kes avaldasid toetust uuele projektile. Miro tegevjuht Peter Lamont andis avaliku vastuse artiklis "The Mambo Open Source Controversy - 20 Questions With Miro". Kogu see asjade käik tekitas tasuta tarkvara kasutajate hulgas palju poleemikat sõna "avatud algkood" tähenduse ümber. Paljud erinevad foorumid võtsid sõna nii selle projekti poolt kui vastu. Kaks nädalat pärast Eddie teadaannet olid meeskonnad ümber organiseeritud ning kogukond jätkas kasvamist.

18. augustil 2005 kutsus Andrew Eddie kogukonda üles pakkuma välja projektile nime. Kuigi arvestati ka kogukonna arvamusega, tegi lõpliku otsuse nimevaliku osas arendusmeeskond.

1. septembril 2005 kuulutati välja uus nimi "Joomla!", mis on ingliskeelne kirjaviis suahiilikeelsele sõnale  (جملة), mille tähendus on "kõik koos" või "kõik tervikuna".Joomla!Forum • New Name Announced - Joomla!:by brian on Thu Sep 01, 2005 6:43 pm

7. septembril 2005 kutsus arendusmeeskond kogukonda üles pakkuma välja erinevaid logokavandeid. Lõpliku otsuse tegi kogukonna hääletus, mille tulemusel valiti 2. septembril 2005 välja projekti praegune logo.

Joomla! esimene versioon (Joomla 1.0.0) avaldati 16. septembril 2005. Tegu oli Mambo (CMS) 4.5.2.3 vahetatud kaubamärgiga, milles olid ka mõned veaparandused ja keskmise riskitasemega turvaparandused. Joomla! võitis Packt Publishingi avatud koodiga sisuhalduslahenduste auhinna nii 2006. kui ka 2007. aastal."2006 Open Source Content Management System Award Winner Announced" Packt Publishing, 14. november 2006

Oktoobris 2009 avaldatud sisuhalduste turuosa uuring näitas, et Joomla! on kõige populaarsem avatud koodiga sisuhaldussüsteem maailmas."2009 Open Source CMS Market Share Report" water&stone ja CMSWire, oktoober 2009. lk 57

Joomla! versioon 1.5 avaldati 22. jaanuaril 2008. Kõige viimane (15. veebruar 2022) väljalase on 4.1.0.

 Joomla! Eestis 
Alates versioonist 1.5.9 on Joomla! saadaval ka eesti keeles."Joomla! tõlge" 25. veebruar 2009 Tõlgitud on nii adminiosa kui ka kodulehe osa. Joomla! paigaldusprotsess on eesti keele tõlge kaasas ka Joomla! kodulehelt allalaaditava paketiga.

 Viited 

 Välislingid 

 Joomla! koduleht
 Joomla! Eesti kasutajaskond (eestikeelse tõlke allalaadimine)

Kategooria:Sisuhaldustarkvara